Diari Oficial de la Generalitat Valenciana


Sumari del DOGV 6369, del 05-10-2010 (2010/10724)

Informació pública del canvi de qualificació d'immoble situat al carrer del Poeta Llombart, número 120, de residencial a equipament (exp. 16/0325 ZH).
------------------------------------------------------------------------------------------------------------------------------------------------------

### Dades del document

Número de DOGV
:   6369

Data del DOGV
:   05-10-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/10771


Data del document
:   06-08-2010

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * pla d'urbanisme
    * administració local

Informació pública del canvi de qualificació d'immoble situat al carrer del Poeta Llombart, número 120, de residencial a equipament (exp. 16/7345 ST). [2010/10171]  
Mitjançant aquest edicte, us comunique que l'alcalde president, en virtut de les atribucions que li conferix la legislació vigent, ha dictat en data 6 d'agost de 2010 la següent:  
Resolució d'Alcaldia núm. 1460.  
Assumpte: exp.16/2406 CE. Canvi de qualificació d'immoble situat al carrer del Poeta Llombart, núm. 120, de residencial a equipament. Obertura d'informació pública.  
Atés que l'ús previst és dels enumerats en l'article 132 del Decret 67/2006, Reglament d'Ordenació i Gestió Territorial i Urbanística, que establix els següents com a admissibles legalment en un equipament:  
«a) Recreativoesportiu (RD): són els recintes coberts o descoberts, per a la pràctica de l'esport, i instal·lacions fixes i edificis per a concentracions públiques o contemplació d'espectacles.  
b) Educativocultural (ED): són els centres docents, biblioteques, museus i altres serveis d'anàloga finalitat.  
c) Assistencial (TD): són els serveis sanitaris, els d'assistència i benestar social, o els de caràcter religiós.  
d) Servei administratiu (AD): són les seus institucionals i dependències administratives, judicials, militars i altres d'anàlogues.  
e) Servei urbà infraestructures (ID): són les instal·lacions de protecció civil, seguretat ciutadana, manteniment del medi ambient, centres de transformació, subestacions elèctriques, cementiris, proveïments, infraestructures o aparells de vigilància i control de la contaminació lumínica, acústica i atmosfèrica, infraestructura del transport i altres d'anàlogues.  
f) Dotacional d'ús múltiple (MD): comprén aquells sòls dotacionals l'ús específic i l'assignació dels quals ha de ser posposat a un moment posterior de la gestió de l'instrument de planejament.  
2. Podran qualificar-se sòls amb destí dotacional i de domini privat de les categories següents:  
a) Recreativoesportiu (RD).  
b) Educativocultural (ED).  
c) Assistencial (TD).  
d) Servei urbà infraestructures (ID).»  
Atesa la classificació del sòl com a urbà consolidat per la urbanització.  
Atesa la qualificació d'aquest com a Z0/T0 (habitatges exclusivament).  
L'objecte de la modificació és exclusivament el canvi de qualificació de l'immoble localitzat al carrer del Poeta Llombart, núm. 120, qualificant aquest espai en compte de l'actual residencial en equipament educativocultural (ED).  
La instrucció i finalització d'aquest expedient amb la seua aprovació definitiva se supedita per una qüestió de viabilitat econòmica al fet que finalitze amb caràcter previ l'expedient d'adquisició patrimonial (referència 24/10) que s'instruïx.  
Procediment que s'ha de seguir.  
L'article 94 de la Llei 16/2005, Urbanística Valenciana, establix que   
1. Les modificacions dels plans es duran a terme segons el procediment establit en cada tipus de pla.  
No obstant això, és necessari tindre en compte que tots els punts que es procedix a modificar són propis de l'ordenació detallada enumerats en l'article 37 de la LUV. A aquest efecte l'article 37.2 establix que   
2. Les decisions sobre l'ordenació detallada corresponen al municipi. La competència per a l'aprovació definitiva dels plans que només es referisquen a l'ordenació detallada correspon a l'Ajuntament.  
Cosa que exclou la participació i presa de decisions per part de la Conselleria de Territori i Habitatge. Això suposa la remissió a les regles procedimentals dels instruments de planejament amb aprovació definitiva municipal, previstos en els articles 87 i ss de la LUV.  
En concret l'article 90.2 establix que   
2. Quan els documents anteriors no siguen promoguts amb motiu d'un programa d'actuació integrada se sotmetran a informació pública pel termini d'un mes en les condicions de publicitat establides en l'article 83.2.a d'aquesta llei per als plans generals.  
Aquest establix que 2. L'òrgan competent de l'administració que promoga la redacció del pla, conclosa aquesta, el sotmetrà simultàniament a:  
a) Informació pública, per un període mínim d'un mes, anunciada en el Diari Oficial de la Comunitat Valenciana i en un diari no oficial d'àmplia difusió a la localitat. Durant aquest termini, el projecte diligenciat del pla haurà de trobar-se depositat, per a la seua consulta pública, en l'Ajuntament o ajuntaments afectats pel canvi d'ordenació.  
No serà preceptiu reiterar aquest tràmit en un mateix procediment quan s'introduïsquen modificacions, encara que siguen substancials, en el projecte; bastarà que l'òrgan que atorgue l'aprovació provisional la notifique als afectats per les modificacions en les actuacions.  
S'està davant d'una qüestió d'ordenació detallada que podria estar prevista en el PGOU o en qualsevol altre document de desenvolupament, depenent de la classificació del sòl.  
A la vista del que s'ha exposat, es resol:  
Primer i únic: sotmetre a informació pública, per un període mínim d'un mes, anunciada en el DOCV i en un diari no oficial d'àmplia difusió a la localitat, les modificacions indicades en la part expositiva d'aquest acord i que té com a objecte el canvi condicionat de qualificació de l'immoble situat al carrer del Poeta Llombart, núm. 120, de l'actual residencial al d'equipament educativocultural (ED).  
Sagunt, 6 d'agost de 2010.- L'alcalde: Alfredo Castelló Sáez.